पाएं अपने शहर की ताज़ा ख़बरें और फ्री ई-पेपरडाउनलोड करें
सीकर से 3 महीने पहले लापता हुई नाबालिग को पुलिस ने हरियाणा के झज्जर में स्थित कुलाणा गांव से बरामद किया। धोद रोड पर किराए का मकान लेकर रहने वाले परिजनों ने बताया कि उसकी नाबालिग बेटी को दूसरी कॉलोनी में रहने वाला जयवीर उठाकर ले गया था। बालिका की मां का कहना है कि 2 दिन पहले उसकी बेटी ने फोन कर कहा कि उसकी जान खतरे में है और वह हरियाणा के जंगलों में कैद है। उसकी जान को खतरा है। परिजनाें की सूचना पर कोतवाली पुलिस ने टीम हरियाणा भेजी।
कांस्टेबल दिलावर ने बताया कि बालिका किराए के मकान में मिली। बालिका को बाल कल्याण समिति के सामने पेश कर दिया गया है। कोर्ट में बयान होने के बाद पुलिस आगामी कार्रवाई करेगी। पुलिस ने जयवीर को भी पकड़ लिया है। आरोपी जयवीर नाबालिग को उसके घर के पास से बाइक पर भगा ले गया। हरियाणा में बालिका को किराए के मकान में रखा। 2 दिन पहले जब बालिका के हाथ किसी का मोबाइल लगा तो उसने अपनी मां को फोन कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn